rejauldu/bengali-wikipedia huggingface dataset:
অ্যাবাউট শ্মিট আলেকজান্ডার পেইন পরিচালিত ২০০২ সালের মার্কিন হাস্যরসাত্মক নাট্য চলচ্চিত্র। লুইস বিগলির ১৯৯৬ সালের একই নামের উপন্যাসের ছায়া অবলম্বনে চলচ্চিত্রটির চিত্রনাট্য রচনা করেছেন পেইন এবং জিম টেইলর। এতে নাম ভূমিকায় অভিনয় করেন জ্যাক নিকোলসন এবং অন্যান্য চরিত্রে অভিনয় করেন হোপ ডেভিস, ডারমট মুলরনি, ও ক্যাথি বেট্‌স।  চলচ্চিত্রটি ২০০২ সালের ১৩ই ডিসেম্বর নিউ লাইন সিনেমার পরিবেশনায় মুক্তি পায়। চলচ্চিত্র সমাদৃত ও ব্যবসাসফল হয় এবং $৩০ মিলিয়ন নির্মাণব্যয়ের বিপরীতে $১০৫,৮৩৪,৫৫৬ আয় করে। চলচ্চিত্রটি দুটি বিভাগে একাডেমি পুরস্কারের মনোনয়ন লাভ করে, তন্মধ্যে একটি শ্রেষ্ঠ অভিনেতা (নিকোলসন) এবং অপরটি শ্রেষ্ঠ পার্শ্ব অভিনেত্রী (বেট্‌স) বিভাগে। এছাড়া চলচ্চিত্রটি পাঁচটি গোল্ডেন গ্লোব পুরস্কারের মনোনয়ন থেকে দুটি পুরস্কার অর্জন করে।   কাহিনি সংক্ষেপ  ওয়ারেন শ্মিট নেব্রাস্কার ওমাহা ভিত্তিক জীবন বীমা কোম্পানি উডমেন অব দ্য ওয়ার্ল্ড থেকে অবসর নেন। অবসরের পরে নতুন জীবনের সাথে মানিয়ে নেওয়া তার জন্য কঠিন হয়ে পড়ে এবং তিনি নিজেকে নিষ্কর্ম ভাবতে শুরু করেন। তিনি আফ্রিকান শিশুদের লালন পালন বিষয়ক প্ল্যান ইউএসএর একটি টেলিভিশন বিজ্ঞাপন দেখেন এবং একটি শিশুর লালন-পালনের দায়িত্ব নেওয়ার সিদ্ধান্ত নেন। তিনি শীঘ্রই তার দত্তক নেয়া শিশুর ছবি সংবলিত একটি প্যাকেজ পান। সেই শিশুটির নাম এনডুগু উম্বো।  শ্মিট জীবন বীমা কোম্পানিতে তার স্থলে নতুন যোগদান করা কর্মীকে সাহায্য করার প্রস্তাব দেন, কিন্ত সে ভদ্রতার সাথে সে প্রস্তাব ফিরিয়ে দেয়। শ্মিট যখন অফিস ত্যাগ করেছিলেন তিনি দেখতে পেলেন তার অফিসের কিছু নথিপত্র, যা মূলত তার সমগ্র কর্মজীবনের নথিপত্র, আবর্জনা সংগ্রাহক এসে নিয়ে যাচ্ছে।   কুশীলব   জ্যাক নিকোলসন - ওয়ারেন আর. শ্মিট  হোপ ডেভিস - জিনি শ্মিট  ডারমট মুলরনি - র‍্যান্ডল হের্তজেল  ক্যাথি বেট্‌স - রবার্টা হের্তজেল  জুন স্কুইব - হেলেন শ্মিট  হাওয়ার্ড হেসম্যান - ল্যারি হের্তজেল  হ্যারি গ্রোয়েনার - জন রাস্ক  কনি রে - ভিকি রাস্ক  লেন কারিও - রে নিকোলস  ফিল রিভস - ডেনভারের মন্ত্রী   নির্মাণ  অ্যাবাউট শ্মিট বিষয়ক পেইনের পাণ্ডুলিপিটি মূলত একটি মৌলিক চিত্রনাট্য ছিল এবং সেটি বিগলির উপন্যাস প্রকাশের আগেই রচিত হয়েছিল। পেইন ভাষ্যমতে, তার পান্ডুলিপিটি একজন বৃদ্ধ লোক সম্পর্কিত যে অবসর নেওয়ার পর বুঝতে পারে সে তার জীবনকে কতটুকু অপচয় করেছে এবং ৬৫ বছর বয়সে নতুন করে জীবন শুরু করতে চায়। পেইন ১৯৯১ সালে পান্ডুলিপিটি সম্পন্ন করে ইউনিভার্সাল পিকচার্সকে দিয়েছিল, কিন্তু প্রযোজনা সংস্থাটি তা গ্রহণ করেনি। ১৯৯৬ সালে উপন্যাসটি প্রকাশের পর পেইন নতুন করে এই উপন্যাসের সাথে তার পান্ডুলিপি সমন্বয় করার সিদ্ধান্ত নেয়, যার ফলে এটি একটি উপযোগকৃত চলচ্চিত্রের রূপ নেয়।   তথ্যসূত্র    বহিঃসংযোগ         বিষয়শ্রেণী:২০০২-এর চলচ্চিত্র বিষয়শ্রেণী:২০০০-এর দশকের পথ হাস্যরসাত্মক নাট্য চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন পথ হাস্যরসাত্মক নাট্য চলচ্চিত্র বিষয়শ্রেণী:মার্কিন উপন্যাস অবলম্বনে চলচ্চিত্র বিষয়শ্রেণী:আলেকজান্ডার পেইন পরিচালিত চলচ্চিত্র বিষয়শ্রেণী:আলেকজান্ডার পেইনের চিত্রনাট্য সংবলিত চলচ্চিত্র বিষয়শ্রেণী:জিম টেইলরের (লেখক) চিত্রনাট্য সংবলিত চলচ্চিত্র বিষয়শ্রেণী:নিউ লাইন সিনেমার চলচ্চিত্র বিষয়শ্রেণী:কলোরাডোর পটভূমিতে চলচ্চিত্র বিষয়শ্রেণী:নেব্রাস্কার পটভূমিতে চলচ্চিত্র বিষয়শ্রেণী:নেব্রাস্কায় ধারণকৃত চলচ্চিত্র বিষয়শ্রেণী:কলোরাডোয় ধারণকৃত চলচ্চিত্র বিষয়শ্রেণী:মার্কিন তিক্ত হাস্যরসাত্মক চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:২০০০-এর দশকের মার্কিন চলচ্চিত্র বিষয়শ্রেণী:ইংরেজি ভাষার তিক্ত হাস্যরসাত্মক চলচ্চিত্র
বড়বিঘা () ভারতের বিহার রাজ্যের শেখপুর জেলার একটি শহর এবং তালিকাভুক্ত এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে বড়বিঘা শহরের জনসংখ্যা হল ৩৮,২৫৮ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৫২%। পুরুষদের মধ্যে সাক্ষরতার হার ৬৩% এবং নারীদের মধ্যে এই হার ৪০%। সারা ভারতের সাক্ষরতার হার ৫৯.৫%, তার চাইতে বড়বিঘা এর সাক্ষরতার হার বেশি।  এই শহরের জনসংখ্যার ১৯% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর
অ্যালান জে পাকুলা (; ৭ই এপ্রিল, ১৯২৮ - ১৯শে নভেম্বর, ১৯৯৮) ছিলেন মার্কিন চলচ্চিত্র পরিচালক, লেখক এবং প্রযোজক। কন্সপাইরেসি থ্রিলার ধারার চলচ্চিত্রে তিনি বিশেষ অবদান রেখেছেন। তিনি তিনটি একাডেমি পুরস্কারের মনোনয়ন পেয়েছেন, সেগুলো হল টু কিল আ মকিংবার্ড (১৯৬২)-এর জন্য শ্রেষ্ঠ চলচ্চিত্র বিভাগে, অল দ্য প্রেসিডেন্ট্‌স মেন (১৯৭৬)-এর জন্য শ্রেষ্ঠ পরিচালক বিভাগে এবং সোফিস চয়েস (১৯৮২)-এর জন্য শ্রেষ্ঠ উপযোগকৃত চিত্রনাট্য বিভাগে।   চলচ্চিত্রের তালিকা   ১৯৯৭ The Devil's Own  ১৯৯৩ দ্য পেলিকান ব্রিফ  ১৯৯০ Presumed Innocent  ১৯৮২ সোফিস চয়েস  ১৯৮১ Rollover  ১৯৭৯ Starting Over  ১৯৭৬ All the President's Men  ১৯৭৪ The Parallax View  ১৯৭৩ Love and Pain and the Whole Damn Thing  ১৯৭১ Klute  ১৯৬৯ The Sterile Cuckoo   ১৯৬২ টু কিল আ মকিংবার্ড (প্রযোজক)   তথ্যসূত্র    বহিঃসংযোগ     Alan Pakula's Gravesite  American Film Institute interview  বিষয়শ্রেণী:১৯২৮-এ জন্ম বিষয়শ্রেণী:১৯৯৮-এ মৃত্যু বিষয়শ্রেণী:২০শ শতাব্দীর মার্কিন ইহুদি বিষয়শ্রেণী:২০শ শতাব্দীর মার্কিন চিত্রনাট্যকার বিষয়শ্রেণী:২০শ শতাব্দীর মার্কিন লেখক বিষয়শ্রেণী:২০শ শতাব্দীর মার্কিন ব্যবসায়ী বিষয়শ্রেণী:পোলীয় ইহুদি বংশোদ্ভূত মার্কিন ব্যক্তি বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইহুদি চলচ্চিত্র পরিচালক বিষয়শ্রেণী:নিউ ইয়র্ক (অঙ্গরাজ্য)-এর চিত্রনাট্যকার বিষয়শ্রেণী:নিউ ইয়র্ক শহরের চলচ্চিত্র পরিচালক বিষয়শ্রেণী:মার্কিন ইহুদি বিষয়শ্রেণী:মার্কিন চলচ্চিত্র পরিচালক বিষয়শ্রেণী:মার্কিন চলচ্চিত্র প্রযোজক বিষয়শ্রেণী:মার্কিন পুরুষ চিত্রনাট্যকার
মিঞ্জি (বৈজ্ঞানিক নাম: Graphium doson(Felder & Felder)) এক প্রজাতির মোটামুটি বড়, গাঢ় বাদামি ও আকাশী নীল রঙের প্রজাপতি।। এরা ‘প্যাপিলিওনিডি’ গোত্রের অন্তর্ভুক্ত এবং সমগ্র দক্ষিণ পূর্ব এশিয়া মহাদেশ জুড়েই এর বিস্তার।  আকার  মিঞ্জি প্রজাপতিদের প্রসারিত অবস্থায় ডানার আকার সাধারণত ৭০-৮০ মিলিমিটার দৈর্ঘের হয়ে থাকে।   উপপ্রজাতি  ভারতে প্রাপ্ত মিঞ্জি এর উপপ্রজাতি হল-  Graphium doson eleius Felder & Felder, 1864 – Dakhan Common Jay  Graphium doson axion Felder & Felder, 1864 – Himalayan Common Jay  বর্ণনা এরা মূলত বড়, গাঢ় বাদামি ও আকাশী নীল রঙের প্রজাপতি। এদের কালো ডানার ওপর নানা বিন্যাসে আকাশী নীলের ছোপ এবং পটি থাকে যেখানে  বেশ কিছু লালরঙের আঁকিবুকিও আছে। এদের ভিতরের ডানায় শুধুমাত্র কালো ও আকাশি নীল রঙের কারুকাজ দেখা যায়।এদের  চোখ ও অ্যান্টেনা কালো রঙের হয়ে থাকে।   বিস্তার  এদের সাধারণত নদীতীরবর্তী বনাঞ্চল, আর্দ্র, পর্ণমোচী এবং আধা-চিরসবুজ চিরহরিৎ বনাঞ্চলে বিশেষভাবে দেখা যায়।  আবাস পশ্চিমবঙ্গের সুন্দরবন সংলগ্ন গ্রামাঞ্চলে মূলত এদের দেখতে পাওয়া যায়। তবে জঙ্গলের ভেতরে এদের সাধারণত দেখা যায় না। ঝড়খালি বাগানে এদের প্রায়শই দেখা যায়। এদের শ্রীলঙ্কা ও দক্ষিণ ভারত, পূর্ব ঘাট পর্বতমালা, সাতপুরা, আসাম ,বাংলাদেশ ও হিমালয়ের পাদদেশে দেখা যায়।   আচরণ  এই প্রজাতির প্রজাপতি সাধারণত চঞ্চল স্বাভাবের হয়। এরা অত্যন্ত দ্রুত উড়তে পারে এবং কখনই এদের প্রায় স্থির হয়ে বসতে দেখা যায় না। এদের ওড়ার ভঙ্গিমা অত্যন্ত বলিষ্ঠ । এরা ভেজা মাটি থেকে বা বিভিন্ন প্রাণীর বিষ্ঠা থেকে রস আহরণ করে থাকে। মিঞ্জি প্রজাপতিদের ফুলের মধুর প্রতি আসক্তি দেখা যায়। এরা সাধারণত গাছের পাতায় ডানা মুড়ে বিশ্রাম নিয়ে থাকে। তবে কখনো কখনো খুব কম সময়ের জন্য ডানা মেলে বসে এবং তাপ আহরণ করে।  খাদ্যাভ্যাস  মিঞ্জি শূককীট আতা বা নোনা জাতীয় ফল, তেজপাতা, ম্যাগ্নলিয়া জাতীয় উদ্ভিদ এর পাতা খেতে অভ্যস্ত।  জীবনচক্র ডিম এদের ডিম গোলাকার এবং ফ্যাকাশে হলুদ বরনের হয়।  এরা সাধারণত পাতার নিচের দিকে ডিম পাড়ে।  লার্ভা এদের শুঁয়োপোকা সাধারণত  কিছুটা সুতাকাটার তকলি  আকৃতির হয়।  পিউপা  জীবনচক্রের চিত্রশালা   চিত্রশালা    তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত প্যাপিলিওনিডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:সিঙ্গাপুরের প্রজাপতি বিষয়শ্রেণী:১৮৬৪-এ বর্ণিত প্রজাপতি
পায়রাবন্দ ইউনিয়ন বাংলাদেশের রংপুর বিভাগের রংপুর জেলার মিঠাপুকুর উপজেলার অন্তর্গত একটি ইউনিয়ন পরিষদ। এটি ২৭.৬০ বর্গকিমি (১০.৬৬ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,৯৫৭ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১০টি।  শিক্ষা  কলেজ   পায়রাবন্দ সরকারি বেগম রোকেয়া স্মৃতি মহাবিদ্যালয়   মাদ্রাসা জাফরপুর দ্বি-মুখী দাখিল মাদ্রাসা তারাগঞ্জ দাখিল মাদ্রাসা  তথ্যসূত্র  বহিঃসংযোগ  অফিসিয়াল ওয়েবসাইট   বিষয়শ্রেণী:মিঠাপুকুর উপজেলার ইউনিয়ন
মোলাপেটা বন্দর হল নির্মাণাধীন গভীর সমুদ্র বন্দর,যা অন্ধ্রপ্রদেশ রাজ্যের শ্রীকাকুলাম জেলার মোলাপেটায় অবস্থিত। বন্দরটি অন্ধ্রপ্রদেশ সরকারের একটি সংস্থা অন্ধ্রপ্রদেশ মেরিটাইম বোর্ডের অধীনে নির্মাণ করা হচ্ছে। অনুমান করা হচ্ছে, যে বন্দর নির্মাণে ৪ হাজার ৩ শত কোটি টাকাও অধিক ব্যয়ে হবে।  বন্দরটি সমুদ্র প্রাচীর দ্বারা ঘেরা একটি পোতাশ্রয় নিয়ে গঠিত হবে। পোতাশ্রয়স্থিত কন্টেইনার বার্থ, কয়লা বার্থ ও বহুমুখী পণ্য বার্থে মধ্যমে পণ্য-সম্ভার পরিচালনা করা হবে। এটির ১৮ মিটার গভীরতা থাকবে এবং এটি প্যানাম্যাক্স ও ক্যাপসাইজ জাহাজগুলিকে মিটমাট করতে সক্ষম হবে। অন্ধ্রপ্রদেশ মেরিটাইম বোর্ডের একটি তথ্য অনুযায়ী, বন্দরের ড্রাফ্ট প্রায় ১৬ মিটার হবে, যা ১২০,০০০ টন পণ্যবাহী (ডেডওয়েট টনেজ) জাহাজগুলিকে প্রবেশের অনুমতি দেবে।   ইতিহাস  অন্ধ্রপ্রদেশ রাজ্যে আনুমানিক ৯৭৫ কিলোমিটার দীর্ঘ উপকূলরেখা রয়েছে, যা ভারতেরতিয় ভারতীয় রাজ্য ও কেন্দ্র শাসিত অঞ্চলসমূহের মধ্যে দ্বিতীয় দীর্ঘতম। দীর্ঘ উপকূলরেখা রাজ্যটিকে বৃহৎ পরিসরে সামুদ্রিক কার্যকলাপে নগদীকরণের সুবিধা প্রদান করে। অন্ধ্রপ্রদেশ হল ভারতের প্রথম সারির রাজ্যগুলির মধ্যে একটি, যেখানে বড় আকারে বন্দর পরিকাঠামো রয়েছে, এবং বর্তমানে এখানে পনেরটি অ-প্রধান বন্দর এবং একটি প্রধান বন্দর (বিশাখাপত্তনম) রয়েছে। অন্ধ্রপ্রদেশ মেরিটাইম বোর্ড আইন ২০১৬ খ্রিস্টাব্দের ১৬ই ডিসেম্বর থেকে কার্যকর হয়েছে; রাজ্য বন্দরগুলির আধুনিকীকরণ এবং তাদের পরিচালনার ক্ষেত্রে পিপিপি মডেলগুলিকে অভিযোজিত করার গুরুত্ব ও সুবিধাগুলি গ্রহণ করা হয়েছে। বন্দর অবকাঠামোর উন্নয়নে তার প্রচেষ্টার অংশ হিসাবে, অন্ধ্রপ্রদেশ মেরিটাইম বোর্ড (এপিএমবি) অন্ধ্রপ্রদেশের শ্রীকাকুলাম জেলার ভাবনাপাদুতে গ্রীনফিল্ড বন্দরের উন্নয়নের প্রস্তাব করেছিল। বন্দর সীমা ১৯৭৯ সালে স্থির করা হয়েছিল, বর্তমান প্রয়োজনীয়তা ও পর্যায়ভিত্তিক উন্নয়ন বিবেচনা করে, বন্দর/এপিএমবি ডিরেক্টর অন্ধ্রপ্রদেশ সরকারকে বন্দরের সীমা বাড়ানোর অনুরোধ করেন।  অন্ধ্রপ্রদেশের প্রাক্তন মুখ্যমন্ত্রী জগনমোহন রেড্ডি ২০২৩ সালের ১৯শে এপ্রিল শ্রীকাকুলাম জেলায় মোলাপেটা বন্দরের ভিত্তিপ্রস্তর স্থাপন করেন।  তথ্যসূত্র  বিষয়শ্রেণী:অন্ধ্রপ্রদেশের বন্দর ও পোতাশ্রয়
ডেইজি ইগেল (১৯২৬/১৯২৭ - ২০১৯) ছিলেন একজন ব্রাজিলীয় স্থপতি এবং বিলিয়নিয়ার উত্তরাধিকারী। তিনি স্কুল অফ ডিজাইন - আইআইটি ইলিনয় ইনস্টিটিউট অফ টেকনোলজিতে স্থাপত্যবিদ্যা অধ্যয়ন করেন। তিনি ১৯৬৯ থেকে ১৯৭০ সাল পর্যন্ত রিও ডি জেনিরো স্টেট ইউনিভার্সিটির স্কুল অফ ইন্ডাস্ট্রিয়াল ডিজাইনের অধ্যাপক ছিলেন। তিনি রিও ডি জেনিরোর মিউজিয়াম অফ মডার্ন আর্টে কোর্সও দিয়েছেন।   ডেইজি ইগেল আলট্রাপারের প্রতিষ্ঠাতা আর্নেস্টো ইগেলের কন্যা।  ইগেল তালাকপ্রাপ্ত, তিন সন্তানে নিয়ে রিও ডি জেনিরোতে বসবাস করতেন।  ডেইজি ইগেল ২০১৯ সালে মারা যান।   তথ্যসূত্র   বিষয়শ্রেণী:১৯২০-এর দশকে জন্ম বিষয়শ্রেণী:২০১৯-এ মৃত্যু বিষয়শ্রেণী:ব্রাজিলীয় নারী স্থপতি বিষয়শ্রেণী:ব্রাজিলীয় শতকোটিপতি বিষয়শ্রেণী:নারী শতকোটিপতি বিষয়শ্রেণী:জন্মের সাল অনিশ্চিত বিষয়শ্রেণী:ব্রাজিলীয় স্থপতি
আদ্রা দক্ষিণ বাংলাদেশের কুমিল্লা জেলার অন্তর্গত নাঙ্গলকোট উপজেলার একটি ইউনিয়ন।   অবস্থান ও সীমানা  নাঙ্গলকোট উপজেলার পশ্চিমাংশে আদ্রা দক্ষিণ ইউনিয়নের অবস্থান। এ ইউনিয়নের উত্তরে আদ্রা উত্তর ইউনিয়ন, পূর্বে হেসাখাল ইউনিয়ন ও জোড্ডা পূর্ব ইউনিয়ন, দক্ষিণে জোড্ডা পশ্চিম ইউনিয়ন, দক্ষিণ-পশ্চিমে মনোহরগঞ্জ উপজেলার নাথেরপেটুয়া ইউনিয়ন এবং পশ্চিমে মনোহরগঞ্জ উপজেলার উত্তর হাওলা ইউনিয়ন ও খিলা ইউনিয়ন অবস্থিত।   প্রশাসনিক কাঠামো  আদ্রা দক্ষিণ ইউনিয়ন নাঙ্গলকোট উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম নাঙ্গলকোট থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।   শিক্ষা ব্যবস্থা  এখানে রয়েছে সরকারি বেসরকারি বিভিন্ন স্কুল কলেজ ও কওমি ও আলিয়া মাদরাসা, বর্তমানে সর্বোপরি শিক্ষার জন্য সবাই আগ্রহী।   শিক্ষা প্রতিষ্ঠান  পুজকরা আদর্শ উচ্চ বিদ্যালয়, পুজকরা ইসলামিয়া কারিগরি মাদ্রাসা, পুজকরা পূর্ব সরকারী প্রাথমিক বিদ্যালয়, পুজকরা পশ্চিম সরকারী প্রাথমিক বিদ্যালয়, পুজকরা মোহাম্মদিয়া হাফেজিয়া মাদরাসা, পুজকরা অক্সফোর্ড কিন্ডার গার্ডেন পুজকরা হাজি আমানুল্লাহ ইসলামিক ইনস্টিটিউট পুজকরা দক্ষিণ পাড়া তালিমুল কুরআন নূরানী মাদরাসা, ভোলাইন বাজার উচ্চ বিদ্যালয় ও কলেজ, ভোলাইন বাজার আলিম মাদ্রাসা, চাটিতলা উচ্চ বিদ্যালয়, আদ্রা সরকারী প্রাথমিক বিদ্যালয়, তুগুরিয়া সরকারি প্রাথমিক বিদ্যালয়, বড় তুগুরিয়া বেসরকারি ছাত্র কল্যাণ পরিশোধ, দারুল উলূম তুগুরিয়া, কালাচৌঁ সরকারি প্রাথমিক বিদ্যালয়।   যোগাযোগ ব্যবস্থা  লাকসাম থেকে নোয়াখালী রাস্তার তুগুরিয়া বাজার আদ্রা দক্ষিণ ইউনিয়নের অন্তর্ভুক্ত। এছাড়াও ঢাকা নোয়াখালী হাইওয়ে এর পাশে অবস্থিত পুজকরা জেঠার দোকান ও জামাইর দোকান হয়ে আপনি আদ্রা দক্ষিণ ইউনিয়নে প্রবেশ করতে পারবেন।   হাট-বাজার  ভোলাইন বাজার, তুগুরিয়া বাজার।   জনপ্রতিনিধি   বর্তমান চেয়ারম্যান : আবু ইউসুফ কোম্পানি   আরও দেখুন   নাঙ্গলকোট উপজেলা  নাঙ্গলকোট থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:নাঙ্গলকোট উপজেলার ইউনিয়ন
উন্মুক্ত প্রক্সি হলো এক ধরনের প্রক্সি সার্ভার যা যেকোনো ইন্টারনেট ব্যবহারকারীর দ্বারা অ্যাক্সেসযোগ্য।  সাধারণত, একটি প্রক্সি সার্ভার শুধুমাত্র একটি নেটওয়ার্কের (যেমন একটি বন্ধ প্রক্সি) ব্যবহারকারীদের দ্বারা ব্যবহৃত ব্যান্ডউইথ কমানো ও নিয়ন্ত্রণ করার জন্য ডোমেইন নেম সিস্টেম বা ওয়েব পাতার মতো ইন্টারনেট পরিষেবাগুলি সংরক্ষণ এবং ফরোয়ার্ড করার অনুমতি দেয়৷ একটি উন্মুক্ত প্রক্সির মাধ্যমে ইন্টারনেটের যেকোন ব্যবহারকারী এই ফরওয়ার্ডিং পরিষেবাটি ব্যবহার করতে পারেন।  alt=Diagram of proxy server connected to the Internet.|থাম্ব|200x200পিক্সেল|ইন্টারনেটের যে কোন জায়গা থেকে একটি উন্মুক্ত প্রক্সি মাধ্যমে ফরওয়ার্ডিংয়ের অনুরোধ।   সুবিধাদি  যারা অনলাইনে বেনামী থাকতে চান ও গোপনীয়তা খুঁজেন তাদের জন্য একটি বেনামী উন্মুক্ত প্রক্সি প্রয়োজনীয়। এটি ব্যবহারকারীদের ওয়েব সার্ভার থেকে তাদের আইপি ঠিকানা লুকাতে সাহায্য করতে পারে, এক্ষেত্রে ওয়েব সার্ভারে তাদের অনুরোধগুলি প্রক্সি সার্ভার থেকে উদ্ভূত বলে মনে হয়। এটি তাদের পরিচয় প্রকাশ করাকে কঠিন করে তোলে এবং এর ফলে ওয়েব ব্রাউজ করার সময় বা অন্যান্য ইন্টারনেট পরিষেবা ব্যবহার করার সময় তাদের নিরাপত্তা রক্ষা করতে সাহায্য করে৷ যদিও শুধুমাত্র এর মাধ্যমে প্রকৃত পরিচয় গোপন রাখা এবং ব্যাপক ইন্টারনেট নিরাপত্তা অর্জন নাও হতে পারে কারণ ওয়েবসাইট অপারেটররা ব্রাউজারের আসল আইপি ঠিকানা নির্ধারণ করতে ক্লায়েন্ট-সাইড স্ক্রিপ্ট ব্যবহার করতে পারে এবং উন্মুক্ত প্রক্সির সব সংযোগের লগ রাখতে পারে। উন্মুক্ত প্রক্সির মাধ্যমে ব্যবহারকারীদের শনাক্ত করা কুকিজ ও ফিঙ্গারপ্রিন্টার অনুসরণ করা বন্ধ করা যায় না।  বেশিরভাগ পাবলিক ভিপিএন উন্মুক্ত প্রক্সির মাধ্যমে কাজ করে।   অসুবিধা  কম্পিউটারের মালিকের অজান্তেই তার কম্পিউটারকে একটি উন্মুক্ত প্রক্সি সার্ভার হিসেবে চালানো সম্ভব। এটি কম্পিউটারে চলমান প্রক্সি সফ্টওয়্যারের ভুল কনফিগারেশন বা এই উদ্দেশ্যে ডিজাইন করা ম্যালওয়্যার (ভাইরাস, ট্রোজান বা ওয়ার্ম) সংক্রমণের ফলে হতে পারে৷ যদি এটি ম্যালওয়্যার দ্বারা সৃষ্ট হয়, তবে সংক্রামিত কম্পিউটারটিকে জম্বি কম্পিউটার নামে উল্লেখ করা হয়।   উন্মুক্ত প্রক্সি পরীক্ষা  যেহেতু উন্মুক্ত প্রক্সি প্রায়ই অপব্যবহারের সাথে জড়িত থাকে, তাই তাদের শনাক্ত করা ও তাদের পরিষেবা প্রত্যাখ্যান করার জন্য বেশ কয়েকটি পদ্ধতি তৈরি করা হয়েছে। কঠোর ব্যবহারের নীতি সহ আইআরসি নেটওয়ার্কগুলো স্বয়ংক্রিয়ভাবে পরিচিত সব ধরণের উন্মুক্ত প্রক্সির জন্য ক্লায়েন্ট সিস্টেম পরীক্ষা করে। একইভাবে, proxycheck এর মতো সফটওয়্যার ব্যবহার করে, উন্মুক্ত প্রক্সি ব্যবহার করা ই-মেইল প্রেরকদের স্বয়ংক্রিয়ভাবে পরীক্ষা করার জন্য একটি ই-মেইল সার্ভার কনফিগার করা হতে পারে।  আইআরসি ও ইলেকট্রনিক মেল অপারেটরদের দলগুলো ডিএনএসবিএল দিয়ে পরিচিত উন্মুক্ত প্রক্সির আইপি ঠিকানার তালিকা প্রকাশ করে। যেমন AHBL, CBL, NJABL (২০১৩ সাল পর্যন্ত), এবং SORBS (২০০২ সাল থেকে চালু আছে)। AHBL ২০১৫ সালে জনসাধারণের প্রবেশাধিকার বন্ধ করে দেয়   আরও দেখুন    বেনামী প্রক্সি   তথ্যসূত্র   বিষয়শ্রেণী:ইন্টারনেট নিরাপত্তা
দুধ পাতি চই বা চা ( from             ) একটি চা পানীয়, যা ভারতীয় উপমহাদেশ থেকে উৎপন্ন, নেপাল, ভারত, পাকিস্তান, এবং বাংলাদেশে খাওয়া হয়, যেখানে দুধ, চিনি সহ এক সাথে চা দিয়ে সেদ্ধ করা হয়। দুধ পাতি সাদা চা থেকে আলাদা, এটিতে কেবল দুধ এবং চা ব্যবহার করা হয়।  এই চায়ে পানি অন্তর্ভুক্ত করা হয় না। এটি কেবল দুধ, চা পাতা এবং চিনি দিয়ে তৈরি। এই দুধভিত্তিক  চা দক্ষিণ এশিয়ায় বেশ সাধারণ একটি পানীয়। এটি নিয়মিত, জল ভিত্তিক সাদা চায়ের তুলনায় সামান্য ব্যয়বহুল।   ব্যুৎপত্তি ও পরিভাষা  অনেক ইন্দো-আর্য ভাষায়, চাই বা চা হচ্ছে চা শব্দ। এটি পার্সিয়ান চ্য চ্য থেকে এসেছে, যা চা- চি জন্য চীনা শব্দ থেকে উদ্ভূত হয়েছিল á  Doodh মানে দুধ এবং পাতি  বলতে গাছের পাতা। সুতরাং, শব্দটি, দুধ পাটি চাই আক্ষরিক অর্থ দুধ পাতার চা।   প্রস্তুতি  একটি প্রস্তুতির পদ্ধতিতে একটি পাত্রটিতে পানি যোগ করা হয় এবং এটি ফুটন্ত হওয়া পর্যন্ত রেখে দেওয়া হয়। পানি একবার ফুটতে শুরু করলে এতে চা যুক্ত করা হয়। মিশ্রণটি এবার বেটে রাখা হয়। তারপরে সম্পূর্ণ ক্রিম দুধ মিশ্রণে যুক্ত করা হয় এবং এটি কম আঁচে জ্বাল করা হয়। চিনি প্রায়শই স্বাদ অনুসারে যুক্ত করা হয়।  কম আঁচে পুঙ্খানুপুঙ্খভাবে মেশানোর পরে, চায়ের পরিবেশনের আগে একটি চা স্ট্রেনার ব্যবহার করা হয়। এটি সাধারণত কাপগুলিতে ঢেলে দেওয়া হয় তবে কেউ কেউ এটি একটি পিরিচে ঢেলে প্রান্ত থেকে পুরানো রীতিতে পান করতে পছন্দ করেন।    খরচ  দুধ পাতি পথিপার্শ্বস্থ এ পরিবেশিত হয় ধাবাতে এবং Chaiwalas পাকিস্তান সব।   এটি সাধারণত সঙ্গে ক্ষয়প্রাপ্ত হয় parathay এবং ভাজা ডিম বা অমলেট সময় ব্রেকফাস্ট । ব্যস্ততার পরে অবসর সময়ে এটিও খাওয়া হয়।  এটি গিলগিট-বালতিস্তানের হুনজার বরফের পাহাড়ের মাঝেও গ্রাস করা হয়।    আরো দেখুন    ভারতীয় চা সংস্কৃতি   পাকিস্তানি চা সংস্কৃতি   বাংলাদেশি খাবার   তথ্যসূত্র   বিষয়শ্রেণী:বাঙালি রন্ধনশৈলী বিষয়শ্রেণী:দুধ চা বিষয়শ্রেণী:ভারতীয় চা বিষয়শ্রেণী:পাকিস্তানি চা
ব্যবহার   {{local|date=}} {{local |community= <!-- name of community this belongs to --> |date= <!-- date this article was tagged --> |category= <!-- category to use instead of default --> }}  Notes  Articles using this template will be added to the category "Places of local interest needing cleanup" by default.  You can override this with the category parameter.  Please refer to the list of cleanup templates and apply the best template available for your purpose.  This will help reduce confusion when other editors attempt to improve the article.  This template should not be substituted. It should be normally included on article pages.   আরও দেখুন
খোদা বকশ চৌধুরী (জন্ম: ১৫ ই আগস্ট ১৯৫২) ২৩ তম বাংলাদেশ পুলিশের মহাপরিদর্শক হিসেবে ২০০৬ সালের ২ নভেম্বর থেকে ২০০৭ সালের ২৯ জানুয়ারী পর্যন্ত দ্বায়িত্ব পালন করেন । তাকে ১১ই নভেম্বর ২০২৪ সালে অন্তর্বর্তীকালীন সরকারের প্রধান উপদেষ্টা ড. মুহাম্মদ ইউনুসের বিশেষ সহকারী হিসেবে প্রতিমন্ত্রী পদমর্যাদায় স্বরাষ্ট্র মন্ত্রণালয়ের দ্বায়িত্ব দেয়া হয়।   কর্মজীবন  খোদ বকশ ১৯৭৯ বাংলাদেশ পুলিশে যোগ দিয়েছিলেন। ২০০১ সালে তিনি ঢাকা মহানগর পুলিশের পুলিশ সুপার হন। এরপরে তিনি সিআইডি প্রধানের দায়িত্ব পালন করেন। ৩১ শে অক্টোবর ২০০৬ এ তিনি র‌্যাপিড অ্যাকশন ব্যাটালিয়নের ডিজি পদে নিয়োগ পেয়েছিলেন। ২ দিন পরে, আনোয়ারুল ইকবালকে প্রতিস্থাপন করে তাকে বাংলাদেশ পুলিশের পুলিশ মহাপরিদর্শক পদে পদোন্নতি দেওয়া হয়।  বকশ ২০০৬ সালে বাংলাদেশ পুলিশ সার্ভিস অ্যাসোসিয়েশনের (বিপিএসএ) সভাপতি ছিলেন।  ২০০৮ সালের জুন থেকে পরবর্তী দুই বছর খোদা বকশ আফগানিস্তানে জাতিসংঘের সহায়তা মিশনের সিনিয়র পুলিশ উপদেষ্টা হিসেবেও দায়িত্ব পালন করেন।  বিশেষ শুল্কে (ওএসডি) অফিসার হিসাবে দায়িত্ব পালনকালে, তাকে জুলাই ২০০৯ সালে সরকার বাধ্যতামূলক অবসর গ্রহণের জন্য প্রেরণ করেছিল।  অন্তর্বর্তীকালীন সরকার ২০২৪ সালের নভেম্বরে তাকে বিশেষ সহকারী হিসেবে প্রতিমন্ত্রী পদমর্যাদায় স্বরাষ্ট্র মন্ত্রণালয়ের নির্বাহী ক্ষমতা প্রদান করা হয়।   ২০০৪ ঢাকায় গ্রেনেড হামলা-মামলা জুলাই ২০১১ সালে, চৌধুরী এবং আরও দু'জন প্রাক্তন মহাপরিদর্শক, ২০০৪ সালে ঢাকা গ্রেনেড হামলা মামলার জন্য চিফ মেট্রোপলিটন ম্যাজিস্ট্রেটের আদালতে আত্মসমর্পণ করেছিলেন এবং তাকে কারাগারে প্রেরণ করা হয়েছিল। চৌধুরী এপ্রিল ২০১২ সালে ঢাকা কেন্দ্রীয় কারাগার থেকে জামিনে মুক্তি পেয়েছিলেন।  অক্টোবর ২০০৮ সালে, চৌধুরী তদন্তকে ভুল পথে চালিত করার জন্য এবং "জজ মিয়া" গল্পটি তৈরি করার জন্য দোষী সাব্যস্ত হয়েছিল এবং তাকে দুই বছরের কারাদন্ডে দণ্ডিত করা হয়েছিল।  ২০১৮ সালের অক্টোবর মাসে তিনিসহ ৩৮ জন ২০০৪ ঢাকা গ্রেনেড হামলায় দোষী সাব্যস্ত হন যেটি নিয়ে নানান বিতর্কও হয়েছে। আপিলের পর জানুয়ারী ২০১৯ এ এসব মামলায় তার জামিন মঞ্জুর করা হয়।  ২০২৪ সালের ১ ডিসেম্বর তিনি এই মামলায় হাইকোর্ট থেকে খালাস পান। এ মামলায় রায়ের পর্যবেক্ষণে হাইকোর্ট বলেছিলেন, ফৌজদারি কার্যবিধি অনুযায়ী অভিযোগপত্র প্রাথমিকভাবে দাখিল করতে হয় ম্যাজিস্ট্রেট কোর্টে। সেখান থেকে তা যাবে সেশন (দায়রা) কোর্টে।  কিন্তু এখানে দ্বিতীয় যে অভিযোগপত্র সেটি সরাসরি সেশন কোর্টে দাখিল করা হয়। বিচারক এটি আমলে নিয়ে সরাসরি বিচার কাজ করেছেন। সুতরাং এ বিচার কাজ পরিচালনা ও সাজা দেয়া অবৈধ।  তথ্যসূত্র   বহিঃসংযোগ     বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ পুলিশ মহাপরিদর্শক বিষয়শ্রেণী:জীবিত ব্যক্তি বিষয়শ্রেণী:চট্টগ্রাম জেলার ব্যক্তি বিষয়শ্রেণী:১৯৫২-এ জন্ম বিষয়শ্রেণী:মুহাম্মদ ইউনূসের অন্তর্বর্তীকালীন সরকারের উপদেষ্টা
ঘাতক তিমি বা অর্কা (বৈজ্ঞানিক নাম Orcinus orca অর্সিনুস অর্কা) একটি দাঁতালো তিমি, যা মহাসাগরীয় শুশুক পরিবারের সর্ববৃহৎ সদস্য। এটি অর্সিনাস গণের একমাত্র জীবিত প্রজাতি। এটিকে সহজেই বৈশিষ্ট্যসূচক সাদা-কালো বিন্যাসের দেহ দিয়ে চিনতে পারা যায়। এটি একটি বিশ্বব্যাপী বিরাজমান প্রজাতি; উত্তর মহাসাগর থেকে শুরু করে ক্রান্তীয় সাগরগুলি হয়ে দক্ষিণ মহাসাগর পর্যন্ত বিশ্বের সমস্ত মহাসাগর ও সাগরে বহুবিচিত্র সব সামুদ্রিক পরিবেশে এর বিচরণ আছে। প্রাপ্তবয়স্ক ঘাতক তিমি ২৩ থেকে ৩২ ফুট দীর্ঘ ও ওজনে ৬ টন হতে পারে এবং প্রকৃতিতে ৫০ থেকে ৮০ বছর বাঁচতে পারে।  ঘাতক তিমিদের খাদ্যাভাস বিচিত্র, তবে বিশেষ বিশেষ সম্প্রদায় নির্দিষ্ট ধরনের শিকার ধরতে দক্ষ হয়ে থাকে। কিছু কিছু ঘাতক তিমি কেবলমাত্র মাছ ধরে থাকে, আবার অন্যরা সামুদ্রিক স্তন্যপায়ী প্রাণী যেমন সিলমাছ ও শুশুকের অন্যান্য প্রজাতি শিকার করে থাকে। এছাড়া তারা বালিন তিমির শাবক, এমনকি প্রাপ্তবয়স্ক বালিন তিমিদেরও আক্রমণ করতে পারে। ঘাতক তিমিরা হল শীর্ষ খাদ্যশিকারী প্রাণী, কেননা তাদের কোনও প্রাকৃতিক শিকারী নেই। তারা উচ্চমাত্রায় সামাজিক প্রাণী। কিছু কিছু সম্প্রদায় খুবই স্থিতিশীল মাতৃবংশপরম্পরাভিত্তিক দল (পড) নিয়ে গঠিত, যা কিনা যেকোনও প্রাণী প্রজাতির মধ্যে সবচেয়ে স্থিতিশীল। তাদের পরিশীলিত শিকার পদ্ধতি ও বাচিক আচরণগুলি দলভেদে ভিন্ন হয়ে থাকে এবং এই বৈশিষ্ট্য ও দক্ষতাগুলি প্রজন্ম থেকে প্রজন্মে হস্তান্তরিত হয় বলে এ ঘটনাটিকে প্রাণী সংস্কৃতির নজির হিসেবে বর্ণনা করা হয়েছে।  প্রকৃতি সংরক্ষণের জন্য আন্তর্জাতিক সংস্থাটি ঘাতক তিমিদের সংরক্ষণ অবস্থাকে উপাত্তগতভাবে অপ্রতুল শ্রেণীভুক্ত হিসেবে মূল্যায়ন করেছে, কেননা দুই বা ততোধিক ঘাতক তিমির ধরনের পৃথক প্রজাতি হবার সম্ভাবনা আছে। ঘাতক তিমির কিছু কিছু স্থানীয় সম্প্রদায়কে শিকারের ঘাটতি, আবাসস্থান লোপ, দূষণ (পলিক্লোরিনেটেড বাইফিনাইল দ্বারা), সামুদ্রিক স্তন্যপায়ী উদ্যানের জন্য  বন্দী হওয়া এবং বাণিজ্যিক মৎস্য আহরণকারীদের সাথে প্রতিযোগিতা, ইত্যাদি কারণে হুমকিগ্রস্ত প্রজাতি বা বিপন্ন প্রজাতি হিসেবে গণ্য করা হয়। ২০০৫ সালের শেষভাবে কানাডার ব্রিটিশ কলাম্বিয়া প্রদেশ ও মার্কিন যুক্তরাষ্ট্রের ওয়াশিংটন অঙ্গরাজ্যের জলরাশিগুলিতে সন্তরণশীল ঘাতক তিমিগুলিকে মার্কিন যুক্তরাষ্ট্রের বিপন্ন স্তন্যপায়ী ও পক্ষী প্রজাতির তালিকাতে স্থান দেওয়া হয়।  বন্য ঘাতক তিমিদেরকে মানুষের জন্য হুমকি মনে করা হয় না, কেননা আজ পর্যন্ত প্রকৃতিতে মানুষের উপরে তাদের আক্রমণের কোনও প্রমাণ লিপিবদ্ধ করা হয়নি। তবে সামুদ্রিক প্রাণীদের চিড়িয়াখানাতে বন্দী ঘাতক তিমিগুলির দ্বারা প্রশিক্ষকদের হতাহতের ঘটনা বিরল নয়। বিশ্বের বিভিন্ন আদিবাসী সংস্কৃতির পৌরাণিক কাহিনীগুলিতে ঘাতক তিমিদের উপস্থিতি চোখে পড়ার মত। সেগুলিতে এই প্রাণীগুলি বিভিন্ন মাত্রায় সুখ্যাত বা কুখ্যাত; কদাচিৎ তাদেরকে মানুষের আত্মা হিসেবে আবার অন্যত্র তাদেরকে নির্মম ঘাতক হিসেবে বর্ণনা করা হয়েছে।  তথ্যসূত্র  বিষয়শ্রেণী:ঘাতক তিমি বিষয়শ্রেণী:শীর্ষ খাদ্যশিকারী প্রাণী বিষয়শ্রেণী:বিশ্বজনীন স্তন্যপায়ী বিষয়শ্রেণী:মহাসামুদ্রিক শুশুক বিষয়শ্রেণী:প্রতিধ্বনি ব্যবহার করে অবস্থান নির্ণয় করা প্রাণী বিষয়শ্রেণী:১৭৫৮-এ বর্ণিত স্তন্যপায়ী বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
গুগল নেক্সাস হল ভোক্তা ইলেকট্রনিক ডিভাইসগুলির একটি বন্ধ লাইন যা অ্যান্ড্রয়েড অপারেটিং সিস্টেমে চলতো। গুগল এই ডিভাইসগুলির নকশা, বিকাশ, বিপণন এবং সমর্থন পরিচালনা করতো, তবে কিছু উন্নয়ন এবং সমস্ত উত্পাদন মূল যন্ত্রাংশ প্রস্তুতকারকদের (ওইএমএস) সাথে অংশীদারিত্বের মাধ্যমে পরিচালিত হতো। প্রধান স্মার্টফোন পণ্যের পাশাপাশি, লাইনটিতে ট্যাবলেট কম্পিউটার এবং স্ট্রিমিং মিডিয়া প্লেয়ারও অন্তর্ভুক্ত ছিল; নেক্সাস ২০১০ সালের জানুয়ারীতে শুরু হয়েছিল এবং অক্টোবর ২০১৬-এ শেষ হয়েছিল, গুগল পিক্সেল দ্বারা প্রতিস্থাপিত হয়েছিল।   ডিভাইস    আরো দেখুন   অ্যান্ড্রয়েড ডেভ ফোন  অ্যান্ড্রয়েড ওয়ান  গুগল প্লে সংস্করণ  ক্রোমবুক  গুগল পণ্যের তালিকা   তথ্যসূত্র   বিষয়শ্রেণী:ট্যাবলেট কম্পিউটার বিষয়শ্রেণী:গুগল হার্ডওয়্যার বিষয়শ্রেণী:অ্যান্ড্রয়েড (অপারেটিং সিস্টেম) বিষয়শ্রেণী:ফ্ল্যাগশিপ স্মার্টফোনের লাইন বিষয়শ্রেণী:গুগল নেক্সাস